স্টাফ রিপোর্টার ॥ মাধবপুরে বাবার ঝাড়–র আঘাতে আহত ৪বছরের শিশু সন্তানের মৃত্যু হয়েছে। ঘাতক বাবাকে আটক করেছে পুলিশ। ঘাতক বাবা হলেন, উপজেলার হরিশ্যামা গ্রামের আব্দুল বারেক। নিহত শিশুটির নাম রাজু। পুলিশ সূত্রে জানা যায়, উপজেলার আন্দিউড়া ইউনিয়নের হরিশ্যামা গ্রামের আব্দুল বারেকের ছেলে রাজু শনিবার বিকেলে বাড়ির উঠানে খেলা করছিল। এ সময় আব্দুল বারেক ছেলের দুরন্তপনা দেখে ক্ষিপ্ত হয়ে ঝাড়ু দিয়ে মাথার পেছনে আঘাত করে। এতে রাজু অজ্ঞান হয়ে মাটিতে পড়ে যায়। পরে আত্মীয়-স্বজনরা তাকে আশঙ্কাজনক অবস্থায় প্রথমে মাধবপুর উপজেলা স্বাস্থ্য কমপ্লেক্সে নিয়ে এলে কর্তব্যরত চিকিৎসক তাকে ব্রাহ্মণবাড়িয়া সদর হাসপাতালে পাঠায়। সেখানে তার অবস্থার অবনতি ঘটলে ঢাকার একটি হাসপাতালে স্থানান্তরিত করা হয়। ঢাকায় চিকিৎসাধীন অবস্থায় গতকাল সোমবার ভোরে তার মৃত্যু ...